མཁྱེན་ལྡན་པ་ལགས་སུ་ཞུ་རྒྱུར། གུས་ནས་འཕྲུལ་དེབ་གཅིག་ཀྱང་ཕབ་ལེན་ཐུབ་ཀྱི་མི་འདུག་པས་ ཕབ་ལེན་ཇི་ལྟར་བྱེད་དགོས་མིན་ཐད་ལམ་སྟོན་གནང་རོགས། ཐུགས་རྗེ་ཆེ།
"Pouring My Heart Out: A Reply to My Sister Guru Kyi" By Theurang – High Peaks Pure Earth on བཙོན་ནས་སྲིང་ཆུང་གུ་རུ་སྐྱིད་ལ་སྤྲིངས་པའི་འཕྲིན། ཕྱི་ལོ། 2022 ཟླ། 11 ཚེས། 28
[…] page (no longer online) and then re-posted by Tibetan language diaspora websites Khabdha and Wokar. Tashi Rabten is from…
Skip to content
Monday, November 28, 2022
འོད་དཀར་དྲ་ཚིགས།
བོད་ཀྱི་རྩོམ་རིག་དྲ་ཚིགས།
མདུན་ངོས།
བཀའ་སློབ།
ནང་ཆོས།
རྩོམ་རིག
སྙན་ངག
འབོལ་རྩོམ།
དཔྱད་རྩོམ།
སྒྲུང་རྩོམ།
རྒྱུན་ཤེས།
ཚན་རིག
ལོ་རྒྱུས།
གསར་འགྱུར།
བསྒྱུར་རྩོམ།
དབྱིན་བསྒྱུར།
རྒྱ་བསྒྱུར།
བཅར་འདྲི།
མི་སྣ།
ངེད་ཀྱི་སྐོར།
དྲ་བདག
ནང་འཛུལ།
བོད་ཀྱི་ཕྲུ་གུ་ལོང་བའི་སློབ་གྲྭ
ལྷ་ས་གྲོང་ཁྱེར་ཅང་སུའུ་ལམ་དུ་ཡོད་པའི་སྒོ་ར་ཆུང་ཆུང་ཞིག་གི་ནང་ཕྱི་རྒྱལ་བུ་མོ་ཞིག་ཐོག་ཁ་ནས་མར་བབ་སྟེ་ཁང་པ་ཚང་མར་སྐོར་ཞིབ་ཅིག་བྱས་རྗེས་ཕྲུ་གུ་རྣམས་ཀྱི་དཔེ་དེབ་ཀློག་པའི་སྐད་སྒྲ་ཐོས་པ་དང་ཁོ་མོའི་གདོང་ལ་འཛུམ་མདངས་རྒྱས་བཞིན་འདུག ཁོ་མོ་ནི་བོད་ཀྱི་ལོང་བའི་སློབ་གྲྭ་ཐོག་མར་འཛུགས་མཁན་དང་བོད་ཡིག་ལོང་ཡིག་ཐོག་མར་གསར་གཏོད་བྱེད་མཁན་འཇར་མན་བུ་མོ་སཱ་པུ་རུས་ཡ་རེད། ཁོ་མོ་ལོ ༡༢ ལ་སླེབས་སྐབས་མིག་གཉིས་མཐོང་རྒྱུ་མེད་པའི་ལོང་བ་ཞིག་ཏུ་གྱུར། འོན་ཀྱང་ཁོ་མོ་འཚོ་བར་ཡིད་ཐང་མ་ཆད་པར་མུ་མཐུད་བློ་སྟོབས་ཆེན་པོས་འབད་བརྩོན་བྱས་ཏེ་པོ་ཨན་སློབ་ཆེན་ལ་རྒྱུགས་འཕྲོད་པ་དང་སློབ་གྲྭར་སྡོད་རིང་མང་ཆེ་བ་བོད་ཡིག་དང་སོག་ཡིག་ལ་ཞིབ་འཇུག་བྱས་པ་དང་ཁོ་མོས་ད་དུང་ཆེད་མངགས་བོད་ཡིག་སློབ་སྦྱོང་བྱས། ཐོག་མར་གློག་ཀླད་སྒྲ་ཉན་དབྱེ་ཞིབ་འཕྲུལ་འཁོར་ལ་བརྟེན་ནས་བོད་ཡིག་སློབ་སྦྱོང་བྱས།
སཱ་པུ་རུས་ཡ་ཡིས་བོད་ཡིག་དེ་འཛམ་གླིང་ཡོངས་ལས་ལོང་ཡིག་མེད་པའི་ཡིག་རིགས་ཤིག་ཡིན་པ་ཤེས་སྐབས། ཁོ་མོའི་སེམས་ནང་བོད་ཀྱི་བྱིས་པ་ལོང་བ་རྣམས་ལྟ་ཀློག་མེད་པའི་འཚོ་ཞིག་སྐྱེལ་དགོས་དུས་དངོས་གནས་སྐྱོ་པོ་ཡིན་པའི་ཚོར་བ་བྱུང་། དེར་བརྟེན་ཁོ་མོས་པུ་ལའེ་ཡེ་ལོང་ཡིག་ལ་གཞིར་བཟུང་ནས་བོད་ཡིག་ལོང་ཡིག་བྱ་རིམ་ཆ་ཚང་ཞིག་རྩོམ་སྒྲིག་བྱས་པ་རེད།
༡༩༩༧ ལོར་སློབ་ཆེན་མཐར་ཕྱིན་གྲབས་ཡོད་པའི་སཱ་པུ་རུས་ཡ་ལྷ་སར་ཡུལ་སྐོར་ལ་ཕྱིན་པ་དང་། ཡུལ་སྐོར་བྱེད་པའི་བརྒྱུད་རིམ་ནང་ཁོ་མོས་བོད་ཀྱི་བྱིས་པ་ལོང་བའི་འཚོ་བའི་གནས་བབ་ལ་དོ་སྣང་ཆེན་པོ་བྱས་རྗེས་ཤེས་རྟོགས་བྱུང་བར། བོད་དུ་ཡང་རང་ཉིད་ཆུང་དུས་དང་འདྲ་བར་བྱིས་པ་ལོང་བ་སློབ་གྲྭ་འགྲོ་བའི་གོ་སྐབས་ཉུང་ཉུང་ཡིན་པ་རེད།
སཱ་པུ་རུས་ཡས་བཤད་པར། ཁོ་མོ་དང་ཐོག་དེར་སླེབས་སྐབས་མི་མང་པོས་ལོང་བར་མཐོང་ཆུང་བྱེད་པ་མ་ཟད་ཁ་ནས”ཞར་ཁོག”ཞེས་དམའ་འབེབས་བྱེད་པ་དང་ཁོ་ཚོ་ལོང་བར་འགྱུར་པ་དེ་ཚེ་སྔོན་བསོད་ནམས་མ་བསགས་པའི་དབང་གིས་ལས་རྒྱུ་འབྲས་འཁོར་བར་ངོས་འཛིན་བྱེད་ཀྱི་འདུག འོན་ཀྱང་རིག་གནས་མེད་པ་དང་འཚོ་གནས་བྱེད་པའི་ལག་རྩལ་མེད་པ། དེ་བཞིན་མི་གཞན་གྱི་བརྩི་བཀུར་མི་ཐོབ་པ་བཅས་ཀྱི་ས་ཆ་དེའི་ལོང་བ་རྣམས་ལ་རྒྱུན་ལྡན་གྱི་འཇིག་རྟེན་ཞིག་མཐོང་མི་ཐུབ་ལ་སེམས་ནང་གི་འོད་སྣང་ནི་དེ་བས་ཀྱང་མྱོང་མི་ཐུབ་ཅེས་བཤད།
དེ་ནས་བོད་དུ་བསྡད་ནས་མཐོ་སྒང་གི་བྱིས་པ་ལོང་བ་རྣམས་ལ་སློབ་གསོ་མྱོང་བའི་གོ་སྐབས་ཞིག་གཏོད་དགོས་སྙམ་པའི་བསམ་ཚུལ་ཞིག་སཱ་པུ་རུས་ཡ་ཡི་སེམས་ནང་འཆར།
ཁོ་མོས་བསམ་ཚུལ་དེ་བོད་ནས་ངོ་ཤེས་པའི་ཕྱི་རྒྱལ་གྱི་གྲོགས་པོ་དེ་དག་ལ་བཤད་སྐབས་ཚང་མས་དེ་ནི་འགྲུབ་ཐབས་མེད་པའི་བསམ་ཚུལ་ཞིག་ཡིན་ཞིང་ཁོ་མོ་ལོང་བ་ཡིན་པས་རང་ཉིད་ཡང་ལྟ་རྟོག་ཐུབ་མི་སྲིད་པའི་ངོས་འཛིན་བྱེད་ཀྱི་ཡོད། ཁོ་མོར་རྒྱབ་སྐྱོར་བྱེད་མཁན་གཅིག་པུ་དེ་ནི་ལྷ་ས་ནས་ཐུག་པའི་ཧོ་ལན་གྱི་ཡུལ་སྐོར་པ་པའོ་ལོ་རེད།
༡༩༩༨ ལོར་སཱ་པུ་རུས་ཡ་ཡིས་བོད་ཀྱི་ལོང་བའི་རོགས་སྐྱོར་རྣམས་གྲངས་བཙུགས་ཤིང་འཇར་མན་སྲིད་གཞུང་ལ་རེ་ཞུ་ཕུལ་བར་འཇར་མན་སྲིད་གཞུང་གིས་རོགས་སྐྱོར་བྱས་པ་རེད།
སཱ་པུ་རུས་ཡ་ཡི་ཁ་པར་བརྒྱབ་ནས་རང་ཉིད་གཅིག་པུ་བོད་ལ་འགྲོ་རྒྱུའི་བསམ་ཚུལ་དེ་པའོ་ལོ་ལ་བཤད་སྐབས་བསམ་ཡུལ་ལས་འདས་པར་པའོ་ལོ་ཡི་ལས་ཀ་ནས་ཐོན་ཏེ་ཁོ་མོ་དང་མཉམ་དུ་འགྲོ་རྒྱུ་བྱས།
དེས་ཁོ་མོར་སེམས་འགུལ་ཐེབས་ཤིང་ཐུན་མོང་གི་ཕུགས་བསམ་དང་དད་སེམས་ནི་ཁོ་གཉིས་མི་ཚེ་གཅིག་མཉམ་དུ་འགྲོ་བའི་རྒྱུ་རྐྱེན་གཙོ་བོར་གྱུར།
འདས་པའི་ལོ་བདུན་ནང་ཁོ་མོས་བོད་ཀྱི་ས་ཆ་ཁག་ནས་བྱིས་པ་ལོང་བ་འཚོལ་བ་དང་དུས་མཚུངས་ལོང་ཡིག་དགེ་རྒན་སྦྱོང་བརྡར་བྱེད་པ་སོགས་བྱས། ༢༠༠༠ ལོའི་ཟླ་བ ༡༡ པར་སཱ་པུ་རུས་ཡ་དང་བོད་ལྗོངས་དབང་པོ་སྐྱོན་ཅན་ལྷན་ཚོགས་མཉམ་འབྲེལ་བྱས་ནས་བཙུགས་པའི་ལོང་བའི་ལུས་གསོ་དང་ལས་རིགས་སྦྱོང་བརྡར་ལྟེ་གནས་དངོས་སུ་གཉེར་བ་དང་། ད་བར་བྱིས་པ་ལོང་བ ༩༦ ཡི་སྦྱོང་བརྡར་ལྟེ་གནས་དེ་ནས་རྒྱུན་གཏན་འཚོ་བའི་ལག་རྩལ་སྦྱོང་བརྡར་དང་བོད་རྒྱ་དབྱིན་གསུམ་གྱི་ལོང་ཡིག དེ་བཞིན་འཕུར་མཉེད་དང་། གློག་ཀླད། སླས་འཐག མཛེས་རྩལ་སོགས་སློབ་སྦྱོང་བྱས་ཡོད། སྤྱིར་བཏང་ནས་ལོ་གཉིས་ཙམ་སྦྱོང་བརྡར་བྱས་རྗེས་རྒྱུན་གཏན་སློབ་གྲྭར་སློབ་སྦྱོང་བྱེད་པར་འགྲོ་ཆོག བྱིས་པ་ལོང་བ་ཁ་ཤས་རྒྱུན་གཏན་སློབ་གྲྭར་སླེབས་སྐབས་སྦྱང་འབྲས་ཧ་ཅང་ལེགས་པོ་ཡོད།
སཱ་པུ་རུས་ཡ་ཡི་བོད་ལྗོངས་ཀྱི་བྱིས་པ་ལོང་བ་དེ་དག་ལ་འོད་སྣང་དང་ཡིད་ཆེས་སྤྲད་ཡོད་ལ་རང་ཉིད་ཀྱི་མི་ཚེའི་རིན་ཐང་མངོན་པར་བྱས་ཡོད། ཁོ་མོས་བོད་ལྗོངས་ཀྱི་ལོང་བའི་སློབ་གསོ་དང་ལུས་གསོའི་བྱ་གཞག་ལ་ཕུལ་བའི་མཛད་རྗེས་ནི་ཧ་ཅང་གི་རླབས་པོ་ཆེ་ཞིག་རེད།
སཱ་པུ་རུས་ཡེས་བརྩམས་པའི <<མི་ཚེ་དྲང་ཐིག་ཁོ་ནར་འགྲོ་དགོས་མེད་>> ཞེས་པའི་ནང་དུ་ཡང་ཁོ་མོའི་ཕུགས་བསམ་ལམ་བུའི་ཐོག་གི་སྒྲུང་གཏམ་དེ་དག་ཡང་རེ་རེ་བཞིན་གསལ་པོར་བཀོད་ཡོད་ལ། ཁོ་མོས་བོད་ལྗོངས་ལ་ཕུལ་བའི་མི་ཚེ་གང་བོའི་མཛད་འཕྲིན་རླབས་པོ་ཆེ་དེ་ཡང་བོད་དང་འཛམ་གླིང་ཡོངས་ཀྱི་མི་དམངས་རྣམས་ཀྱི་འདྲེན་བྱེད་ཡུལ་དུ་གསལ་བར་བྱས་ཡོད། དེ་ནི་འོད་སྣང་མཐོང་མི་ཐུབ་པའི་བུད་མེད་ཞིག་གི་སེམས་ཁོངས་ནས་འབར་བའི་སྒྲོན་མེ་དེ་ཡིན།